**Обавештење за студенте мастер академских студија генерације 2019/20 и ранијих генерација којима је истекао статус**

Студенти генерације уписане 2019/20. године који не одбране мастер рад најкасније до 30.09.2022. године, као и студенти старијих генерација којима је истекао статус студента на мастер академским студијама, имају могућност да заврше студије једино уколико се пријаве на конкурс за упис за 2022/23. годину, поново упишу и добију статус студентаа.

**Приликом пријаве на конкурс кандидати доносе сву потребну документацију за пријаву и упис која је наведена у тексту конкурса за упис у 2022/23. годину објављеног на сајту Факултета.**

Кандидатима који се пријаве на конкурс омогућава се да упуте молбу за признавање претходно положених испита у складу са новом акредитацијом студијских програма/модула.

Кандидат подноси молбу за признавање положених испита из претходног индекса на мастер студијама. Молба се упућује на име продекана за други и трећи степен, проф. др Дарка Надића, и одговарајућег Одељења. Молба се подноси приликом предаје документације на конкурс.

Уз молбу студент прилаже фотокопију индекса (прве странице где су наведени лични подаци и свих страница где су уписани положени испити).

Висина накнаде за подношење молбе за признавање ЕСПБ извноси 3.000,00 динара. Уплату за административне трошкове молбе за признавање испита, извршити на рачун Факултета

-текући 840-1838666-35

-модел 97, позив на број 82 070

Признавање положених испита износи 50% вредности ЕСПБ на студијском програму у текућој школској години на студијском програму на ком се признају ЕСПБ, односно 3 ЕСПБ по признатом испиту.